b'\n_START_ARTICLE_\nNo\xc4\x8d na Hmeljniku\n_START_SECTION_\n1. dejanje\n_START_PARAGRAPH_\nGospa brani ljubimcu Evgenu, da bi vodil kmete v boj zoper Francoze, boji se zanj, upor se ji zdi brezupen. Evgen ji odgovarja, da je dol\xc5\xbenost do domovine prva, zaupa v zmago in hrepeni po slavi. Vtem prijezdi na grad De Gard\xe1\xbd\x90s s stra\xc5\xbeo. Omamila ga je gospejina lepota, obenem pa ga zanima tudi grad, kjer menda kujejo zaroto zoper Francoze. Ko Evgen sli\xc5\xa1i, da Francoz pozna njihove namene, ga uka\xc5\xbee ujeti, da ne bi mogel obvestiti \xc4\x8det v mestu, kajti to no\xc4\x8d bo odlo\xc4\x8dilna bitka. \xe2\x80\x93Jeronim prepri\xc4\x8duje brata, naj ne deluje zoper Francoze: premo\xc4\x8dni so in njihove ideje so napredek, ki se mu ni\xc4\x8d ne more ustavljati. Gra\xc5\xa1\xc4\x8dak pa igra dvojno igro, po eni strani oboro\xc5\xbeuje kmete, po drugi se dela, da nima ni\xc4\x8d s tem. Evgen pritiska nanj, naj bo odlo\xc4\x8den: to bo boj za \xc5\xbeivljenje in smrt.\n_START_SECTION_\n2. dejanje\n_START_PARAGRAPH_\nNa pojedini, ki jo je gra\xc5\xa1\xc4\x8dak priredil za god svoje gospe, stari \xc5\xbeupnik ognjevito govori zoper Francoze, k vero poni\xc5\xbeujejo pod prestolom; za njim Evgen odkrito napije boju za svobodo domovine. Gosti so zmedeni, ni jim ljuba odkrita beseda, nekateri se kar poslovijo. Tedaj kmetje privedejo De Gard\xe1\xbd\x90sa in njegove. Gra\xc5\xa1\xc4\x8dak, ki bi rad obdr\xc5\xbeal videz prijateljstva, jih sprejme kot goste in \xc4\x8dastnikoma odka\xc5\xbee lepo sobo. Pono\xc4\x8di De Gard\xe1\xbd\x90sa obi\xc5\xa1\xc4\x8de gospa, da bi ga prepri\xc4\x8dala v nedol\xc5\xbenost gra\xc5\xa1\xc4\x8dinskih. Poslala da bo obvestilo v mesto, Da Gard\xe1\xbd\x90s pa se ji mora pisno zavezati, da se nikomur od gra\xc5\xa1\xc4\x8dinskih ne bo ni\xc4\x8d zgodilo. Ko ho\xc4\x8de gospa v pogubo vklju\xc4\x8diti tudi Evgena, se major ljubosumno upre, a ga premoti grofi\xc4\x8dina obljuba, da bo njegova. Vtem se pojavi Evgen, uka\xc5\xbee Francoze zapreti, gospe pa zani\xc4\x8dljivo zabrusi, da je izdajalka, ki s poljubi prodaja svojo domovino in njemu kupuje svobodo. To si bo priboril sam, zmagal bo!\n_START_SECTION_\n3. dejanje\n_START_PARAGRAPH_\nKme\xc4\x8dka vojska je pora\xc5\xbeena, bili so izdani, Francozi so jih \xc4\x8dakali s topovi. Evgen prepri\xc4\x8duje Hmeljni\xc5\xa1kega, naj majorja in njegove ubije, le tako se lahko re\xc5\xa1ijo obto\xc5\xbebe upora. Toda gra\xc5\xa1\xc4\x8dak si no\xc4\x8de mazati rok; da bi se izmuznil, Francoze izpusti in jim vrne oro\xc5\xbeje. Tedaj pa jih major vse proglasi za vojne ujetnike, kaznovani bodo kot uporniki in hujska\xc4\x8di. Hmeljni\xc5\xa1ki v strahu zavrne vso krivdo na Evgena, major pa prezirljivo izpove svojo vero: kdor ho\xc4\x8de slu\xc5\xbeiti domovini, mora pozabiti nase, svoje \xc5\xbertve polagati na njen oltar in poznati le eno: zmago. Kako bodo zmagali oni, tako negotovi v sporu s seboj? Uka\xc5\xbee, naj Evgena odvedejo. Gospa na kolenih prosi milosti za ljubimca: vsega je kriva ljubezen, vse je bila le igra src, naj Evgenu ne stori ni\xc4\x8d \xc5\xbealega. Toda \xc4\x8dasnik v policiji zmagovalca gospodarja trdo nagovori:\xc2\xa0\xc2\xbbPot do zmage je igra preko src.\xc2\xab'